钦定古今图书集成/明伦汇编/闺媛典/第086卷 > 吴汝润妻欧氏
## 钦定古今图书集成/明伦汇编/闺媛典/第086卷 > 吴汝润妻欧氏

按《衡州府志》：“欧氏，诸生欧从女，孝廉吴汝润妻。崇祯
癸未，逆献纵掠，氏匿山中，被执。将逼之，氏骂曰：‘死贼
当旦夕殄亡，乃敢迫我’！因挥砾中贼，贼怒，砍其颊而
去。贼退，家人抚其膺，气犹温，强疗之，得甦。复举二子
森、楫皆为诸生。年六十，侍夫栖志林谷，邑人莫不贤
之。”